钦定古今图书集成/明伦汇编/皇极典/第265卷 > 管子 > 桓公问
## 钦定古今图书集成/明伦汇编/皇极典/第265卷 > 管子 > 桓公问

齐桓公问《管子》曰：“吾念有而勿失，得而勿忘，为之有
道乎？”对曰：“黄帝立明台之议者，上观于贤也。尧有衢
室之问者，下听于人也。舜有告善之旌，而主不蔽也。
禹立谏鼓于朝，而备讯唉；汤有总街之庭，以观人诽
也；武王有台灵之复，而贤者进也。此古圣帝明王所
以有而勿失，得而勿忘者也。”